 
Hunan Adfyfyriad Fframwaith Cymhwysedd Iaith i Athrawon
Yn ystod y wers dan sylw a oedd yn addysgu onglau triongl i ddosbarth blwyddyn saith am yr ail wers, ffocws iaith y wers oedd datblygu gwybodaeth bellach o eirfa allweddol a oedd yn cyd-fynd gyda’r testun. Fel rhan o hyn roeddwn am i’r disgyblion adnabod ac esbonio ystyr rhai o’r eirfa allweddol yn ogystal â datblygu iaith ddisgrifiadol a geirfa bynciol wrth wneud hyn hefyd. Roeddwn yn awyddus hefyd i sicrhau bod sillafu’r disgyblion yn gywir gan fod hyn yn hanfodol bwysig ym mathemateg yn enwedig pan fo geiriau mwy cymhleth megis isosgeles a thrionglau anhafalochrog i’w sillafu. Yn dilyn y dasg yma roeddwn am symud ymlaen i ddarparu cwestiynau geiriol i’r disgyblion lle byddai’r eirfa allweddol yn hanfodol er mwyn gallu eu hateb. Fel rhan o’r dasg yma roedd sgiliau darllen ac ysgrifennu’r disgyblion yn cael eu targedu wrth iddynt orfod tynnu’r wybodaeth gywir allan o’r cwestiynau ac yna ateb y cwestiynau mewn brawddegau llawn ar ôl iddynt wneud y gwaith cyfrifo.
Credaf fod y gweithgareddau yn y wers hon wedi darparu cyfle da i ddatblygu sgiliau llafar, ysgrifenedig a darllen y disgyblion gan fod agwedd o bob un ohonynt wedi eu cynnwys. Mae trafodaethau ar lafar yn llwyddiannus iawn er mwyn datblygu sgiliau llythrennedd disgyblion ysgol ac felly rwyf yn ceisio darparu cyfleoedd trafod gwaith par, grwp a chwestiynu yn aml yn ystod gwersi er mwyn ymarfer hyn. Dywed Strong (2013) y gellir gweld gwelliannau sylweddol yn sgiliau llythrennedd disgyblion pan fo’r elfen lafar yn cael ei chanolbwyntio arno yn gyntaf ac yna symud ymlaen i’r rhannau ysgrifenedig. Mae’r elfen lafar yma hefyd yn fy ngalluogi i gael deialog gyda’r disgyblion sydd yn datblygu ein perthynas o fewn y gwersi gan ddatblygu eu llafar ar yr un pryd mewn amgylchedd lle nad ydynt yn ofn gwneud camgymeriadau o ran eu hiaith.
Teimlais fod y gweithgaredd agoriadol (Atodiad 1) o atgyfnerthu geirfa allweddol o ran ystyr a sillafu wedi gweithio’n dda iawn er mwyn cynorthwyo’r disgyblion ar gyfer y dasg estynedig o gwestiynau geiriol a oedd yn dilyn (Atodiad 2). Darparodd y dasg gyfle i’r disgyblion fod yn annibynnol er mwyn asesu eu dealltwriaeth o waith blaenorol o ran ystyr yr eirfa a hefyd sicrhau bod eu sillafu ac iaith yn gywir wrth wneud hyn. Wrth amgylchynu i weld atebion y disgyblion wrth iddynt ateb y daflen gyntaf, rhoddodd gyfle i mi dynnu sylw unigolion at unrhyw wallau ieithyddol roeddent yn gwneud yn ogystal â thynnu sylw’r dosbarth cyfan ar lafar os oedd angen trafod gwall cyffredin a oedd wedi ymddangos. Er hyn, nid oedd modd i mi asesu gwaith pob disgybl yn ystod y dasg gan nad oedd amser yn caniatáu i wneud hyn ac felly efallai roedd rhai gwallau heb eu cywiro.
Os byddwn yn gwneud gweithgaredd tebyg i hwn eto efallai byddai cyfle i mi ailosod y dasg hon ar ddiwedd y wers eto er mwyn gwirio a yw’r disgyblion wedi cywiro unrhyw wallau, yn gallu ateb unrhyw fylchau neu ychwanegu unrhyw ffeithiau arall maent wedi dysgu yn ystod y wers. Felly, bydden yn ceisio gwneud adolygiad tebyg i hyn ar ddiwedd y wers er mwyn mesur cynnydd ieithyddol a mathemategol y disgyblion ar ddiwedd y wers. Credaf fod y dasg yma yn dasg byddaf yn defnyddio yn fwy aml gan ei fod wedi ymddangos hefyd fel sgaffald defnyddiol iawn i nifer o ddisgyblion wrth iddynt fynd ati i gwblhau’r cwestiynau geiriol. Wrth iddynt gael y daflen yma fel cymorth ychwanegol nid oedd rhaid iddynt gofio pob ystyr a sillafiad gan fod rhai o’u blaenau gan sicrhau nad oeddent yn cael gorlwytho gwybyddol.
Roedd y dasg o ateb cwestiynau geiriol yn enghraifft o dasg rwyf yn hoff iawn o ddefnyddio yn ystod fy ngwersi. Mae cwestiynau geiriol yn herio’r disgyblion mewn testunau gan eu bod yn rhoi’r cyfle iddynt ymarfer eu sgiliau darllen a deall yn ogystal â pharatoi’r disgyblion ar gyfer y papurau rhifedd sydd yn cynnwys llawer o ddarllen. Mae’r Education Endowment Foundation (2019) yn cefnogi'r math yma o weithgaredd wrth iddynt ddweud bod rhaid datblygu dealltwriaeth disgyblion o destunau ysgrifenedig fel man cychwyn cyn symud ymlaen i’r argymhellion eraill sy’n cynnwys cryfhau eu sgiliau darllen a llafar er mwyn datblygu eu hiaith. Mae gofyn iddynt hefyd ateb y cwestiwn ar ffurf brawddeg lawn ar ôl iddynt gyfrifo’r ateb mathemategol ac felly mae sgiliau ysgrifenedig y disgyblion yn cael eu hymarfer hefyd. Teimlaf fod y dull yma o daflen waith yn gweithio’n effeithiol er mwyn cynnig her ychwanegol i’r dosbarth lle maent yn gorfod echdynnu’r wybodaeth briodol allan er mwyn eu hateb gan hefyd ddatblygu sgiliau ieithyddol wrth wneud hyn. Trwy gael y disgyblion i ateb y cwestiynau mewn brawddegau llawn mae hefyd yn sicrhau bod y disgyblion yn dod i’r arfer â chyfathrebu wrth ateb cwestiynau sydd yn hanfodol yng nghwestiynau ansawdd cyfathrebu ysgrifenedig yn y papurau TGAU Mathemateg. Er bod y cwestiynau yma wedi ymddangos yn effeithiol yn ystod y wers hon, gan nad oeddwn yn marcio iaith pob disgybl unigol yn ystod y wers efallai roedd rhai gwallau heb eu cywiro ac felly mae hwn yn rhywbeth sydd angen ystyried er mwyn gweithredu arno.
Hefyd, weithiau ceir y math yma o gwestiynau eu defnyddio gennyf fi fel tasg ychwanegol i’r disgyblion hynny sydd angen her ychwanegol ar ôl cwblhau taflen wreiddiol ac felly nid yw pob disgybl yn derbyn y cwestiynau geiriol. Er mwyn sicrhau bod yr elfen yma o iaith yn cael eu hymarfer gan bob disgybl byddaf yn ceisio sicrhau fy mod i’n defnyddio'r rhain fel rhan o’r taflenni sylfaenol mae pawb yn derbyn.
Y tu allan i’r wers hon mae cwestiynau geiriol yn elfen rwyf wedi defnyddio sawl gwaith er mwyn datblygu sgiliau iaith y disgyblion. Er hyn teimlaf y bod angen i mi gynnwys mwy o weithgareddau amrywiol yn y dyfodol sydd yn canolbwyntio fwy ar yr agweddau ysgrifennedig a darllen o iaith y disgyblion. Mae’r elfen lafar yn rhywbeth rwyf yn defnyddio’n amlach yn ystod fy ngwersi gyda chwestiynu rhyngweithiol rhyngof i a’r disgyblion, trafodaethau gwaith par a grŵp ac mewn rhai gwersi addysg ariannol dadl ddosbarth. Felly, mae’r elfen hwn yn cael eu hymarfer yn rheolaidd.
Yn ogystal â fy nghyfnod profiad addysgu proffesiynol, pan rwyf wedi bod yn y brifysgol rwyf wedi derbyn gwersi Cymraeg i bawb yn wythnosol. Yn ystod y gwersi yma rwyf wedi gallu adolygu gwallau sylfaenol sydd yn aml yn ymddangos yng ngwaith ysgrifennedig y disgyblion ac ar lafar fel fy mod i’n mwy ymwybodol ohonynt pan rwyf yn marcio ac yn cynnal sgyrsiau gyda'r disgyblion. Rwyf hefyd wedi cael y cyfle i atgyfnerthu rheolau gramadeg fel fy mod i yn gallu esbonio’n llawn i’r disgyblion y rhesymau tu ôl iddynt fel eu bod nhw yn cofio. Er fy mod i’r siaradwraig Cymraeg rhugl gyda TGAU a Lefel A yn y Gymraeg, teimlaf fod y gwersi Cymraeg yma wedi darparu cyfle arbennig i mi loywi fy iaith i fel fy mod i mewn safle gwell i ddatblygu sgiliau iaith a llythrennedd y disgyblion yn fy nosbarthiadau.

Cynllun Gwers – Cam 1 Cynllun Gwers 

	Darpar Athro 
	Gwenllian Phillips
	Dosbarth:
	7-5

	Maes Dysgu a Phrofiad neu Bwnc
	Mathemateg a Rhifedd
	Dyddiad:
	15.01.20

	Ffocws Gwers:
	Onglau Trionglau 

	Cysylltiadau ystyrlon â’r Cwricwlwm 
	Gallu defnyddio dulliau rhesymu i gyfrifo maint onglau mewn trionglau.

	Cysylltiadau ystyrlon â:
Chyfrifoldebau trawsgwricwlaidd
	Llythrennedd - amryw o gyfleoedd gwaith par i drafod ar lafar wrth ymchwilio mewn i onglau trionglau a delio gyda phroblemau geiriol.

	Targedau Personol (Cysylltiedig â SAC ac wedi eu nodi mewn adolygiad wythnosol)
Sicrhau fy mod i’n ateb anghenion yr holl ddysgwyr gan hefyd defnyddio pedwar diben i lywio’r dysgu. Cysylltiedig gyda’r safon SAC Addysgeg: Hyrwyddo Pedwar diben i ddysgwyr.




	Amcanion Dysgu (ffocws ar ddysgu – defnyddio geirfa ddealladwy):

	Bydd disgyblion yn dysgu i wneud y canlynol:
Gallu esbonio ystyr geiriau allweddol ar onglau trionglau
Gallu ateb cwestiynau lle mae angen darganfod gwerth yr ongl goll.
Gallu ateb cwestiynau geiriol heriol ar onglau trionglau
Gallu darganfod y rheol am siapau pedrochr





	Meini Prawf Llwyddiant (wedi eu cysylltu’n glir â phob Amcan Dysgu ac yn gysylltiedig â phroses a/neu gynnyrch dysgu)
	Asesu Dysgu’r Disgyblion
Tystiolaeth
 (Beth sydd gan y dysgwyr i’w ddweud/ysgrifennu/gwneud/cynhyrchu i ddangos yr hyn a ddysgir)

	· Gallu disgrifio ystyr yr eirfa allweddol
· Gallu ateb cwestiynau lle mae angen darganfod gwerth ongl goll mewn trionglau
· Ymchwilio i’r rheol ynghylch siapau pedrochr.

	· Holi cwestiynau trwy gydol y wers.
· Trafodaeth ar y geiriau allweddol
· Tasg glo – cael y disgyblion i fyny er mwyn asesu eu dealltwriaeth o waith onglau hyd yma.





	Amser
	Gweithgareddau/Methodoleg/Cysyniadau Allweddol
 (Rôl yr Athro – gan gynnwys pwyntiau dysgu allweddol a chwestiynau allweddol)
	Tasgau Disgyblion
 (Rôl disgyblion – gan gynnwys strategaethau gwahaniaethu, ymgysylltu ag asesu ffurfiannol a gwaith cartref)

	Adnoddau
 (Gan gynnwys gofyniad Iechyd a Diogelwch)

	

Cyfnod agoriadol (gyda chysylltiadau â dysgu blaenorol)
	· Strategaeth gyflym ar y bwrdd yn disgwyl y disgyblion er mwyn adolygu'r hyn maent wedi gwneud eisoes ar onglau trionglau.
· Cyfarwyddo’r disgyblion bod angen iddynt ddisgrifio’r eirfa allweddol sy’n cyd-fynd â’r trionglau.
· Trafod atebion yr eirfa allweddol er mwyn sicrhau dealltwriaeth a datblygu iaith wrth ddisgrifio hefyd.
	· Mynd ati yn syth i ddechrau ar y strategaeth rhif sydd yn adolygu’r wybodaeth maent wedi gwneud yn y gwersi blaenorol ar onglau trionglau.
· Sicrhau dealltwriaeth ar rai o’r eirfa allweddol,
· Trafod yr eirfa allweddol er mwyn sicrhau dealltwriaeth o’r iaith hefyd.


	· Pwynt pŵer
· Llyfrau glas

	

Addysgu a Dysgu Craidd
	· Adolygiad cyflym o’r hyn yn y wers ddiwethaf sef onglau trionglau.
· Rhoi 15 munud i’r disgyblion i orffen y daflen cwestiynau geiriol ar onglau triongl.
· Defnyddio’r daflen geirfa allweddol wrth gwblhau’r daflen.
· Darparu siâp pedrochr ar bapur A4 i’r disgyblion o ofyn iddynt ymchwilio mewn i’r onglau.
· Amgylchynu er mwyn clywed y trafodaethau.
· Sicrhau bod pawb wedi darganfod y rheol sef bod yr onglau yn adio i 360˚.
· Cyflwyno dwy enghraifft ar y bwrdd a gofyn i’r disgyblion drafod fel parau beth yw gwerth yr ongl goll.
· Siarad drwy’r ateb ar y bwrdd gwyn er mwyn sicrhau bod pawb yn deall ac yn hyderus.
· Cyfarwyddo’r disgyblion i droi i’w pecynnau nodiadau er mwyn cwblhau’r enghreifftiau sydd yno.
· Cael y disgyblion i ateb er mwyn cwestiynu eu dealltwriaeth.
	· Sicrhau dealltwriaeth o waith y wers flaenorol.
· Cwblhau’r daflen waith ar gwestiynau geiriol onglau triongl a’i ludo yn y llyfrau.
· Ymchwilio mewn i onglau siapau pedrochr gan ddefnyddio’r papur A4.
· Ceisio darganfod beth yw’r rheol am onglau siapau pedrochr.
· Deall y rheol.
· Cyfrannu at yr enghreifftiau ar y bwrdd gwyn er mwyn arddangos dealltwriaeth o’r hyn a chanfuwyd.




	· Pwynt pŵer
· Llyfrau glas
· Taflenni A4
· Pecyn nodiadau

	

Sesiwn Gloi
	· Gem gyflym lle mae angen ymuno’r enwau gyda’r rheolau/amodau.
· Cael y disgyblion i fyny i’r bwrdd gwyn er mwyn ymuno’r rhain.
	· Cymryd rhan yn y gêm ar y bwrdd gwyn er mwyn arddangos dealltwriaeth o’r hyn a ddysgwyd.

	· Pwynt pŵer

Gwerthuso’r Profiad Dysgu
 (cynhwyswch gyfeiriadau at SAC)

	Gwerthuso’r hyn y mae Disgyblion yn ei Ddysgu


	Tystiolaeth o Ddysgu (gan gynnwys agwedd at ddysgu dros amser))
	Disgyblion wedi ymateb yn arbennig i’r wers gan lwyddo gyda’r ymchwiliad mewn onglau siapau pedrochr. Disgyblion wedi dangos annibyniaeth dda wrth ymdrin gyda’r gweithgaredd hon a cheisio darganfod y rheol. Wedi llwyddo i ddarganfod y rheol ac wedyn eu cymhwyso i allu ateb yr enghreifftiau ar y bwrdd gwyn fel dosbarth.


	Y Camau Nesaf ar gyfer Cynnydd

	Parhau i ddatblygu gwybodaeth bellach wrth ymdrin am onglau. Parhau I feithrin sgiliau annibyniaeth wrth ymchwilio’n bellach mewn i pam mae rheolau yn gweithio a sut mae darganfod nhw.





	Dadansoddiad Adfyfyriol o Addysgu a Strategaethau ar gyfer Datblygiad – gan gynnwys cyfiawnhad/rhesymwaith dewisiadau pedagogaidd


	Tystiolaeth o’m Harfer Effeithiol 


	Wedi llwyddo i ddarparu digon o gyfleoedd i’r disgyblion drafod fel parau yn ogystal â bod yn annibynnol wrth iddynt ymchwilio mewn i’r rheol am onglau siapau pedrochr. Wedi llwyddo hefyd i reoli disgyblaeth y disgyblion wrth fynd yn ôl ac ymlaen o waith par/trafod i waith unigol lle mae angen gwrando a chanolbwyntio.


	Meysydd ar gyfer fy Natblygiad

Targedau Personol ar gyfer Cynnydd

	Parhau i adeiladu ar wybodaeth y disgyblion er mwyn eu herio ymhellach a datblygu dealltwriaeth bellach iddynt.












Atodiad 1 – Gweithgaredd agoriadol 

Atodiad 2 – Cwestiynau geiriol
Cwestiynau Ychwanegol – Onglau triongl
1.  Cyfrifwch werth yr onglau coll.   
[image: ]





2. Mae Sian yn creu silff ar gyfer ei hystafell wely. Mae’r silff mewn siâp triongl ongl sgwâr. Mae un ongl yn mesur 50˚, beth yw maint y ddwy ongl arall?

3. Mae gardd Erin mewn siâp triongl. Mae yn y broses o adeiladu ffens o amgylch yr ardd, felly mae wedi mesur yr onglau yng nghorneli’r ardd. Mae’r ddwy ongl yn mesur 88˚ a 52˚. Beth yw maint yr ongl olaf?

4. Mae William yn trwsio rhannau o’i dŷ. Wrth roi ysgol yn ymyl y wal mae’n creu triongl ongl sgwâr. Mae’r ysgol a’r wal yn ffurfio ongl 20˚. Cyfrifwch faint yr ongl arall.

5. Mae Tomos yn adeiladu cerflun siâp triongl fel anrheg pen-blwydd i un o’i ffrindiau. Mae’r cerflun ar ffurf triongl isosgeles. Hoffai fod yr ongl ar dop y triongl yn 40˚. Beth fydd gwerth y ddwy ongl sydd ar ôl?

6. [bookmark: cysill]Mae Owain yn adeiladu model o bont allan o ddarnau bach o bren. Mae’n creu triongl hafalochrog allan o’r darnau yma ac yna’n torri’r triongl mewn cymesuredd i ffurfio dau driongl cyfath. Beth yw maint onglau'r trionglau newydd yma?

Enghreifftiau o adnoddau ychwanegol yn ffocysu ar iaith
Hafaliadau Cydamserol – Geiriol

1. Mae dau fwrdd a 3 chadair yn costio £2000 lle mae 3 bwrdd a 2 chadair yn costio £2500. Darganfyddwch gost pob cadair a bwrdd. 
 
2. Darganfyddwch ddau rif gyda swm 127 a gwahaniaeth o 55.

3. Cafodd 12 cais eu sgorio mewn gem rygbi rhwng ysgol A a B. Sgoriodd ysgol A 4 cais yn fwy nag ysgol B.
4. Meddyliwch am ddau rif. Os rwy’n dyblu rhif cyntaf ac yna adio’r ail rif rwy’n cael 17. Os rwy’n treblu’r rhif gyntaf ac yna’n tynnu’r ail rif, rwy’n cael 18.

5. Cafodd 100 o docynnau eu gwerthu ar gyfer sioe dalentau. Cafodd 'x' o docynnau £2 ac 'y' o docynnau £5 eu gwerthu. Codwyd £260 wrth wneud hyn.

6. Mae swm pedwar gwaith y rhif cyntaf a thair gwaith yr ail rif yn 15. Mae’r gwahaniaeth rhwng 3 gwaith y rhif gyntaf a dwbl yr ail rif yn 17. Darganfyddwch y rhifau.

Cynllun Gwers Cam 1






1

Cynllun Gwers – Cam 1 Cynllun Gwers 

	Darpar Athro 
	Gwenllian Phillips
	Dosbarth:
	7AA

	Maes Dysgu a Phrofiad neu Bwnc
	Mathemateg a Rhifedd
	Dyddiad:
	25/11/19

	Ffocws Gwers:
	Cynnyrch Masnach Deg

	Cysylltiadau ystyrlon â’r Cwricwlwm 
	Mathemateg – cyfle gydag arian er mwyn cymharu’r gwahaniaeth mewn prisiau.
ABCh- datblygu sgiliau wrth ystyried gwahanol safbwyntiau i wneud penderfyniadau gwybodus.
· deall canlyniadau moesegol ac economaidd penderfyniadau gwahanol.
· bod yn gyfrifol am eu ffordd o fwy o hunain a’r newidiadau sy’n bosib eu gwneud. 

	Cysylltiadau ystyrlon â:
Chyfrifoldebau trawsgwricwlaidd
	Llythrennedd – datblygu sgiliau llafar y disgyblion wrth gael dadl ar eu dewisiadau nhw o ran y cynnyrch masnach deg, hefyd datblygu sgiliau llythrennedd wrth gofnodi eu rhesymau dros eu dewisiadau.

	Targedau Personol (Cysylltiedig â SAC ac wedi eu nodi mewn adolygiad wythnosol)
Parhau i ddatblygu themâu trawsgwricwlaidd yn y gwersi.





	Amcanion Dysgu (ffocws ar ddysgu – defnyddio geirfa ddealladwy):

	Bydd disgyblion yn dysgu i wneud y canlynol:
Deall ystyr y termau moesegol – gwneud dewisiadau moesegol a bod yn ddefnyddwyr moesegol hefyd
Gwneud dewisiadau ar sail ystyriaethau moesegol
Gallu cyflwyno dadleuon er mwyn cefnogi eu penderfyniadau masnachol gan gynnal dadl dosbarth effeithiol o ganlyniad i hyn.
Defnyddio iaith lafar gywir wrth ddadlau.





	Meini Prawf Llwyddiant (wedi eu cysylltu’n glir â phob Amcan Dysgu ac yn gysylltiedig â phroses a/neu gynnyrch dysgu)
	Asesu Dysgu’r Disgyblion
Tystiolaeth
 (Beth sydd gan y dysgwyr i’w ddweud/ysgrifennu/gwneud/cynhyrchu i ddangos yr hyn a ddysgir)

	· Bod yn foesegol wrth wneud penderfyniadau ar ba ddeunydd masnach i’w ddewis.
· Cymryd rhan mewn dadl ddosbarth ynglŷn â’r rhesymau dros eu dewisiadau.

	· Holi cwestiynau trwy gydol y wers er mwyn sicrhau dealltwriaeth.
· Dadl dosbarth er mwyn sicrhau bod y disgyblion wedi deall gofynion y dasg wrth glywed eu rhesymau.




	Amser
	Gweithgareddau/Methodoleg/Cysyniadau Allweddol
 (Rôl yr Athro – gan gynnwys pwyntiau dysgu allweddol a chwestiynau allweddol)
	Tasgau Disgyblion
 (Rôl disgyblion – gan gynnwys strategaethau gwahaniaethu, ymgysylltu ag asesu ffurfiannol a gwaith cartref)

	Adnoddau
 (Gan gynnwys gofyniad Iechyd a Diogelwch)

	

Cyfnod agoriadol (gyda chysylltiadau â dysgu blaenorol)
	· Cael trafodaeth ddosbarth cyflym er mwyn rhoi cyfle i’r disgyblion drafod beth mae defnyddwyr a deunydd moesegol yn ei olygu iddyn nhw.
· Gwneud y gofrestr tra’u bod yn trafod hyn.
· Cael trafodaeth ddosbarth ynglyn â beth mae’r termau hyn yn golygu.
	· Trafod rhai o’r geiriau allweddol ar gyfer y wers fel defnyddiwr a deunydd moesegol.
· Rhannu eu syniadau fel dosbarth.





	

	

Addysgu a Dysgu Craidd
	· Cyflwyno dwy enghraifft o siocled gwahanol i’r disgyblion gan ofyn iddynt be yw’r gwahaniaethau rhwng y ddau.
· Ennyn trafodaeth am fasnach deg o’r enghraifft yma.
· Trafodaeth ddosbarth o beth mae masnach deg yn golygu iddyn nhw a pa fath o eitemau sy’n cael eu cynnwys.
· Dangos map o’r byd gan ofyn i’r disgyblion drafod pa wledydd sydd yn cynhyrchu cynnyrch masnach deg a pha wledydd sydd yn gwerthu’r cynnyrch. 
· Gofyn i’r disgyblion i drafod fel pâr pa opsiwn bananas y byddent yn dewis naill ai’r fasnach deg neu ddim.
· Arddangos clip fideo 5 munud ar ffermwr masnach deg yn esbonio yn fwy sut mae’r arian nwyddau masnach deg yn eu helpu nhw.
· Cyflwyno’r  brif dasg sef i ddefnyddio’r cardiau yn y pecyn a phenderfynu pa opsiwn o’r nwyddau gwahanol byddent yn prynu gan roi rhesymau.
· Darparu taflen ychwanegol iddynt gofnodi eu rhesymau a dewisiadau.
· Amgylchynu er mwyn cynorthwyo os oes angen.
	· Trafod y gwahaniaethau yn y siocled.
· Rhannu syniadau am fasnach deg.
· Trafod yr eitemau sydd yn fasnach deg yn ogystal â’r gwledydd maent yn dod ohoni.
· Trafod y ddau opsiwn bananas mewn siop a phenderfynu pa opsiwn yw’r gorau yn eu barn nhw.
· Gwylio’r clip fideo er mwyn dysgu fwy am y ffermwyr.
· Cymryd rhan yn y dasg er mwyn penderfynu pa opsiwn o’r nwydd sydd orau gan roi rhesymau dros eu dewisiadau.






	· Pwynt pŵer
· Pecyn Addysg Ariannol
· Taflen gofnodi ychwanegol

	

Sesiwn Gloi
	· Cael sylw’r disgyblion nol i flaen y dosbarth er mwyn cael dadl ddosbarth ar ba un yw’r opsiwn gorau.
· Cael yr holl ddosbarth i gyfrannu fel bod pawb yn cael cyfle i fynegi eu barn.
· Disgyblion yn dewis trywydd y ddadl wrth iddynt ddadlau yn effeithiol gyda’i gilydd.
· Dim ond yn rhoi mewnbwn os/pan fo angen. Tynnu sylw at iaith wallau wrth wneud hyn os oes angen.
	· Cymryd rhan yn y ddadl ddosbarth er mwyn mynegi syniadau.
· Bod yn barchus wrth fynegi barn a gwrando ar farn eraill.


	· Pwynt pŵer




















Cynllun Gwers – Cam 1
Gwerthuso’r Profiad Dysgu
 (cynhwyswch gyfeiriadau at SAC)

	Gwerthuso’r hyn y mae Disgyblion yn ei Ddysgu


	Tystiolaeth o Ddysgu (gan gynnwys agwedd at ddysgu dros amser))
	Disgyblion wedi llwyddo gydag amcanion y wers gan greu dadleuon addas a’u cefnogi gyda rhesymau addas. Disgyblion wedi ymateb yn dda hefyd i’r clip fideo yn sôn am fywyd ffermwyr sydd yn cynhyrchu nwyddau masnach deg a sut maent yn cael eu heffeithio. Sgiliau llafar wedi datblygu trwy gydol y wers wrth gynnal y trafodaethau gan hefyd arwain pa drywydd roedd y ddadl yn mynd.


	Y Camau Nesaf ar gyfer Cynnydd

	Sicrhau fod y disgyblion yn parhau i ddatblygu gwybodaeth gynyddol yn y gwersi addysg ariannol er mwyn datblygu sgiliau angenrheidiol i fywydau pob dydd. 





	Dadansoddiad Adfyfyriol o Addysgu a Strategaethau ar gyfer Datblygiad – gan gynnwys cyfiawnhad/rhesymwaith dewisiadau pedagogaidd


	Tystiolaeth o’m Harfer Effeithiol 


	Disgyblion wedi mwynhau’r elfen ddadleuol o’r wers er mwyn gallu rhesymu eu dewisiadau yn ogystal â dadlau gyda disgyblion arall y dosbarth. Wedi llwyddo i reoli’r drafodaeth yn effeithiol gan sicrhau bod pawb yn aros ar dasg ac yn aeddfed wrth drafod. Wedi rheoli’r amgylchedd ddosbarth yn llwyddiannus wrth wneud hyn.


	Meysydd ar gyfer fy Natblygiad

Targedau Personol ar gyfer Cynnydd

	Parhau i alluogi’r disgyblion i ddatblygu agweddau cadarnhaol wrth ymdrin â’r materion o fewn y pwnc addysg ariannol.












Tystiolaeth o gywiro iaith disgyblion
[image: ] 

Tystiolaeth Gwersi Iaith

